 Xildhibaan Baar Siciid oo ka mid ah golaha wakiilada ee Somaliland waxay ku hanbalyaysay wasiirka qorshaynta ee Somaliya inuu Sanaag Bari la yimi wax tar, waxaana iyada oo arimahaas ka hadlaysa ay tidhi Wasiirku waxa uu ahaa nin deegaanka u dhashay mushkilad ma laha haddii dhan laga eego nin gurigiisii yimid, laakiin marka dhanka siyaasada laga eego dawlada Kulmiye iyo tii hore ee Kulmiye doorkii ay iyagu lahaayeen oo meesha ka maqan, Jamaal dadkiisii oo dayacan ayuu u yimid waxbuu soo kordhiyay, waxa jirta waddo dhanka bariga ka soo socota oo Ceerigaabo ku soo socota, faaiido badan ayay u leedahay dadkaas, Ceerigaabo boqolkiiba todobaatan waxa ay ka adeegataa Boosaaso wadadaasina dhib ayay ku haysay, faaiido soo korodhay weeye waddadaasi cidii doonaysaaba ha timaado, shan milyan ayuu keenay waanan ku hanbalyaynayaa boqolkiiba boqol, dadkuna Somaliland ku noqon maayo qadoodi, aan waxba la siinayn mashaariicdana lagama qayb galiyo, waxbarasho ma haystaan,caafimaad ma haystaan, arimihii bulshada oo dhami way ka maqan yihiin, biyo nadiifana ma haystaan waxaan soo arkay markaan ollolii tagay meelo aniga oo 7 jir ah aan ka cabi jiray biyo qadhaadh ilaa maantana biyihii qadhaadhaa laga cabaayo. 